# Brandenburgi Katalin

### A Wikipédiából, a szabad lexikonból.

Brandenburgi Katalin (Königsberg, 1604. május 28. – Schöningen, 1644. augusztus 27.) erdélyi kormányzó.

Hohenzollern György Vilmos brandenburgi választófejedelem lánya, Bethlen Gábor erdélyi fejedelem második felesége volt. A házasságkötésre – melynek elsősorban politikai oka volt – 1626. március 1-jén került sor Kassán. A fejedelem új feleségét 1626. május 24-én a gyulafehérvári országgyűlésen a gyermektelen Bethlen Gábor utódjául választották meg.

Bethlen, aki feleségét annak kicsapongó élete ellenére nagyon szerette, végrendeletében nagy vagyont hagyott rá. Uralkodásra azonban alkalmatlannak tartotta, ezért úgy rendelkezett, hogy halála után a kormányzást 12 tagú tanáccsal és öccsével, Bethlen Istvánnal együtt gyakorolhatja.

Két hónapos kormányzása után az erdélyi rendek Bethlen Istvánt választották fejedemükké, erre Brandenburgi Katalin Erdély északi várait császári kézre próbálta juttatni, kísérlete azonban nem sikerült.

1631-ben Magyarországra költözött, 1633-ban áttért a katolikus hitre. 1639-ben Ferenc Albert szász herceg felesége lett, s a következő évben visszatért Bajorországba.

Előző : Bethlen Gábor | Erdély fejedelme 1629–1630 (kormányzó) |  | Következő: Bethlen István

A lap eredeti címe "http://hu.wikipedia.org../../../b/r/a/Brandenburgi_Katalin_28b2.html"

Kategóriák: Erdélyi történelmi személyek | Német történelmi személyek

##### Views

- Szócikk
- Vitalap
- Aktuális változat

##### Keresés